b'\n_START_ARTICLE_\nPaul Castellano\n_START_SECTION_\nKarriere\n_START_PARAGRAPH_\nCastellano ble f\xc3\xb8dt i Brooklyn i 1915 og ble arrestert i 1934 for v\xc3\xa6pnet ran. Den nitten\xc3\xa5rige Castellano nektet \xc3\xa5 identifisere sine to kompanjonger for politiet, og ble dermed n\xc3\xb8dt til \xc3\xa5 tilbringe tre m\xc3\xa5neder i fengsel. Dette gav ham et godt rykte i den kriminelle underverdenen._NEWLINE_Castellano ble boss etter Carlo Gambinos d\xc3\xb8d i 1976. Mange mennesker \xc3\xb8nsket denne maktposisjonen, og det er spekulert i at Gambino pekte ut Castellano som sin etterf\xc3\xb8lger fordi Gambino var gift med Castellanos s\xc3\xb8ster, og fordi Gambino var en mann som mente at familien skulle g\xc3\xa5 foran alt annet. Gambino bestemte samtidig at Aniello Dellacroce skulle v\xc3\xa6re underboss, for \xc3\xa5 unng\xc3\xa5 gatekrig._NEWLINE_Det er sagt at Castellano pr\xc3\xb8vde \xc3\xa5 drive organisasjonen som et lag, og hans forbindelser utvidet seg til steder s\xc3\xa5 langt som til Kuwait. Som en del av sin frie livsstil, kj\xc3\xb8pte han en stor villa i Todt Hill-nabolaget p\xc3\xa5 Staten Island.\n_START_SECTION_\n\xc3\x98kende motstand\n_START_PARAGRAPH_\nHans kapteiner (capo) begynte \xc3\xa5 miste respekt for Castellanos lederskap, og mente at han hadde mistet gnisten til \xc3\xa5 drive organisasjonen. Dellacroce ville ikke godtatt et angrep mot Castellano, s\xc3\xa5 kapteinene lot v\xc3\xa6re \xc3\xa5 rydde Castellano av veien.\n_START_SECTION_\nDrapene p\xc3\xa5 Castellano og Bilotti\n_START_PARAGRAPH_\nInnen to uker etter Dellacroces d\xc3\xb8dsfall, den 16. desember, ble Castellano og Bilotti skutt av fire uidentifiserte menn utenfor Sparks Steak House i Manhattan. Castellano ble skutt seks ganger i brystet. Drapene ble organisert etter ordre fra John Gotti. Ofrene hadde blitt lurt dit, i den tro om at de skulle m\xc3\xb8te Gotti._NEWLINE_Gotti tok over som boss for Gambino-familien, et faktum som ble bekreftet da Gotti utnevnte Sammy "the Bull" Gravano som ny underboss. Gotti ble senere d\xc3\xb8mt for drapet p\xc3\xa5 Castellano sammen med flere drap og andre kriminelle handlinger.'